SK Úradný vestník Európskej únie C 119/25

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov „Permis de Gex“)

(Text s významom pre EHP)

(2008/C 119/08)

Žiadosťou zo 14. júna 2007 upravenou 7. januára 2008 spoločnosti Egdon Resources (New Ventures) Ltd, so sídlom na Suite 2, 90-96 High Street, Odiham, Hamphshire, RG29 ILP (Spojené kráľovstvo), Eagle Energy Limited, so sídlom na 21 Beresford Avenue, East Twickenham, TW 1 2PY (Spojené kráľovstvo), a Nautical Petroleum Plc, so sídlom na Parnell House, 25 Wilton Road, London SW 1 V 1YD (Spojené kráľovstvo), požiadali o výlučné povolenie na päťročné obdobie na vyhľadávanie tekutých alebo plynných uhľovodíkov, nazývané „Permis de Gex“, na území s rozlohou približne 932 kilometrov štvorcových, ktoré sa týka časti departementov Haute Savoie, Ain a Jura.

Obvod tohto povolenia je tvorený oblúkmi poludníkov a rovnobežiek postupne spájajúcimi uvedené vrcholy definované geografickými súradnicami v stupňoch, pričom začiatkom je Parížsky poludník.

Vrchol A: priesečník rovnobežky 51,60 stupňa S a hranice medzi Francúzskom a Švajčiarskom

Vrcholy Zemepisná dĺžka Zemepisná šírka B 4,00 stupňa V 51,60 stupňa S C 4,00 stupňa V 51,40 stupňa S D 3,90 stupňa V 51,40 stupňa S E 3,90 stupňa V 51,10 stupňa S F 4,30 stupňa V 51,10 stupňa S

Vrchol G: priesečník poludníka 4,30 stupňa V a hranice medzi Francúzskom a Švajčiarskom

Vrcholy A až G: hranica medzi Francúzskom a Švajčiarskom

Súčasťou tejto žiadosti je časť, ktorá je spoločná so žiadosťou Moussières uverejnenou 11. apríla 2007 v Úradnom vestníku Európskej únie, a vonkajšia časť. Len vonkajšia časť je otvorená hospodárskej súťaži. Jej obvod je tvorený oblúkmi poludníkov a rovnobežiek postupne spájajúcimi uvedené vrcholy definované geografickými súradnicami v stupňoch, pričom začiatkom je Parížsky poludník.

Vrchol A: priesečník rovnobežky 51,60 stupňa S a hranice medzi Francúzskom a Švajčiarskom

Vrcholy Zemepisná dĺžka Zemepisná šírka B 4,00 stupňa V 51,60 stupňa S C 4,00 stupňa V 51,30 stupňa S D 3,90 stupňa V 51,30 stupňa S E 3,90 stupňa V 51,10 stupňa S F 4,30 stupňa V 51,10 stupňa S

Vrchol G: priesečník poludníka 4,30 stupňa V a hranice medzi Francúzskom a Švajčiarskom

Vrcholy A až G: hranica medzi Francúzskom a Švajčiarskom

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa ustanovujú v článkoch 4, 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať ministrovi pre správu baní na nižšie uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií prideľovania oprávnení na ťažbu vymedzených v článku 6 uvedeného dekrétu a rozhodnutia sa uskutočnia najneskôr 18. júna 2009.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sú k dispozícii na Ministerstve životného prostredia, trvalo udržateľného rozvoja a územného plánovania (generálne riaditeľstvo pre energetiku a suroviny, riaditeľstvo energetických zdrojov a nerastov, kancelária pre banskú legislatívu) – ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13, Francúzsko [telefón: (33) 144 97 23 02, Fax: (33) 144 97 05 70]. Právne a regulačné ustanovenia uvedené vyššie je možné nájsť na internetovej stránke Légifrance http://www.legifrance.gouv.fr

(1) Ú. v. ES L 164, 30.6.1994, s. 3.